
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 26
                                                                26 februarie 2026
privind prelungirea și modificarea contractului de închiriere, încheiat cu S.C. HORIA COM S.R.L.

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 5.325/09.02.2026 şi la Consiliul Local Sighișoara cu nr. 6.931/16.02.2026, de referatul de aprobare, înregistrat cu nr. 5.324/09.02.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; 

Având în vedere cererea, înregistrată la Municipiul Sighişoara cu nr. 5.375/09.02.2026, formulată de domnul Leicu Horea - Traian, în calitate de asociat unic al S.C. HORIA COM S.R.L., prin care solicită prelungirea contractului de închiriere nr. 995/2007, așa cum a fost modificat și completat prin actele adiționale nr. 1 - 3, având ca obiect terenul situat în municipiul Sighișoara, str. Gării, nr. 5A, bloc 114F, conform Certificatului de înregistrare, Certificatului Constatator și a Actului constitutiv ale societății HORIA COM S.R.L., anexate cererii, potrivit cărora, actualmente societatea este reprezentată prin asociatul unic și administrator, domnul Leicu Horea - Traian;

Având în vedere contractul de închiriere nr. 995/2007, așa cum a fost modificat și completat prin actele adiționale nr. 1 - 3, având ca obiect terenul, în suprafață de 3,85 mp., situat în municipiul Sighișoara, str. Gării, nr. 5A, bloc 114F, cu destinația de teren ocupat de scări acces, încheiat între Municipiul Sighișoara, în calitate de proprietar/administrator și S.C. HORIA COM S.R.L., reprezentată prin asociatul unic și administrator Leicu Horea - Traian, în calitate de chiriaș, al cărui termen va expira la data de 31.03.2026;

Având în vedere faptul că, imobilul de natură teren, care face obiectul contractului de închiriere amintit mai sus, se află situat în intravilanul Municipiului Sighișoara şi este cuprins în listele de inventar ale Municipiului Sighişoara – domeniul privat, având nr. de inventar: 51.329;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Hotărârii Consiliului Local Sighișoara nr. 105/29.05.2025 privind stabilirea impozitelor și taxelor locale pentru anul 2026, cu modificările şi completările ulterioare, anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara;

Dat fiind că, potrivit prevederilor Legii nr. 227/2015 privind Codul fiscal, cu modificările și completările ulterioare, chiriașii datorează taxă pe teren pentru terenurile închiriate și potrivit prevederilor Legii nr. 207/2015 privind Codul de procedură fiscală, cu modificările și completările ulterioare, se justifică și actualizarea clauzelor contractuale, respectiv modificarea art. 7 și art. 15 din contractul de închiriere, ce are ca obiet teren ocupat de scări acces;

Ținând cont de faptul că, prin prelungirea și modificarea contractului de închiriere, se asigură realizarea unor venituri suplimentare la bugetul local;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 5.326/09.02.2026, prin care se propune prelungirea și modificarea contractului de închiriere, încheiat cu S.C. HORIA COM S.R.L.;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                             H O T Ă R Ă Ş T E:
Art. 1. (1) Se aprobă prelungirea și modificarea contractului de închiriere nr. 995/2007, așa cum a fost modificat și completat prin actele adiționale nr. 1 - 3, încheiat cu S.C. HORIA COM S.R.L., având ca obiect terenul ocupat de scări acces, situat în municipiul Sighișoara, str. Gării, nr. 5A, bloc 114F, în suprafață de 3,85 mp., al cărui termen va expira la data de 31.03.2026.
(2) Se ia act că, potrivit documentelor anexate cererii înregistrată la Municipiul Sighişoara cu nr. 5.375/09.02.2026, respectiv Certificatul de înregistrare, Certificatul Constatator și Actul constitutiv ale societății HORIA COM S.R.L., actualmente societatea este reprezentată prin asociatul unic și administrator, domnul Leicu Horea - Traian, sens în care reprezentarea societății S.C. HORIA COM S.R.L., ce are calitatea de chiriaș, potrivit contractului de închiriere nr. 995/2007, așa cum a fost modificat și completat prin actele adiționale nr. 1 - 3, se va realiza de către acesta.

(3) Potrivit prevederilor alin. (2) din prezenta hotărâre, prevederile art. 1 din capitolul I Parțile Contractante al contractului de închiriere nr. 995/2007, așa cum a fost modificat și completat prin actele adiționale nr. 1 - 3, amintit mai sus, se vor modifica, în sensul că societatea HORIA COM S.R.L. este reprezentată prin asociatul unic și administrator, domnul Leicu Horea - Traian. 

(4) Perioada pentru care se aprobă prelungirea contractului de închiriere este de 5 (cinci) ani,  începând cu data 01.04.2026 până la data de 31.03.2031, în condițiile prevederilor contractului de închiriere.

(5) Cuantumul chiriei va fi actualizat conform prevederilor legale aplicabile în materie, în vigoare la data prelungirii contractului, potrivit art. 1 alin. (1) din prezenta hotărâre.

(6) Se aprobă modificarea art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere, așa cum a fost prelungit și modificat potrivit prevederilor art. 1 alin. (1) din prezenta hotărâre, care va avea următorul conținut:

”Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieria Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), semestrial, cu scadența în data de 31.03, respectiv 30.09 a anului în curs, începând cu data încheierii contractuluiˮ.

(7) Se aprobă modificarea art. 15 din Capitolul VIII. RĂSPUNDEREA CONTRACTUALĂ al contractului de închiriere, așa cum a fost prelungit și modificat potrivit prevederilor art. 1 alin. (1) din prezenta hotărâre, care va avea următorul conținut: 

”Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

(8) Modificarea și prelungirea contractului de închiriere se vor face prin act adițional.

(9) Restul clauzelor contractuale din contractul de închiriere, așa cum a fost prelungit și modificat potrivit prevederilor art. 1 alin. (1) din prezenta hotărâre, îşi menţin valabilitatea între Municipiul Sighişoara şi actualul chiriaș, S.C. HORIA COM S.R.L., reprezentată legal prin domnul Leicu Horea - Traian.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Compartimentul Impozite și Taxe – Serviciul Impozite, Taxe şi Executare Creanţe – Direcția Economică și Compartimentul Juridic din cadrul Municipiului Sighişoara.

Art. 3. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,
  

     Fintoc Lucian - Aurel    
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.

13 ex.    

B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 26/26.02.2026

ZZ/LL/AN

	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


